**E l ő t e r j e s z t é s**

**Balatonhenye Község Önkormányzata Polgármestere döntéséhez**

**Tárgy: Magyar Falu Program keretében felajánlott állami ingatlanok önkormányzati tulajdonba kerülése**

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 dr. Szabó Tímea jegyző

A Nemzeti Vagyon Kezeléséért Felelős Tárca Nélküli Miniszter és a Modern Települések Fejlesztéséért Felelős Kormánybiztos megkereste Balatonhenye Község Önkormányzatát, és tájékoztatta a Magyar Falu Program keretében biztosított újabb lehetőségről, miszerint lehetőség van állami tulajdonú ingatlanok ingyenes átadására az önkormányzatok részére.

A megkeresés jelen előterjesztés mellékletét képezi.

Az ingyenesen átvehető ingatlan a Balatonhenye, belterület 104. hrsz.-ú kivett beépítetlen terület művelési ágú ingatlan, mely 527 négyzetméter nagyságú.

Az ingatlan önkormányzati tulajdonba történő átvételéről 2021. július 15. napjáig van lehetősége az Önkormányzatnak nyilatkoznia.

A tájékoztatás szerint az ingatlan átvételére vonatkozó támogató nyilatkozat az adott ingatlan Magyar Falu Program keretében történő ingyenes önkormányzati tulajdonba adására vonatkozó kezdeményezésnek minősül.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet alapján veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint:

Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

A döntés meghozatala azért szükséges, mert az Önkormányzatnak határidő meghatározása mellett nyilatkoznia szükséges az állami tulajdonú ingatlan ingyenes átvételéről.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK …./2021. (….) HATÁROZATA**

***A Magyar Falu Program keretében felajánlott állami ingatlanok önkormányzati tulajdonba kerülésének támogatásáról***

Balatonhenye Község Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Balatonhenye Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozom:

A Magyar Falu Program keretében az Önkormányzat részére ingyenes tulajdonba adásra felajánlott állami tulajdonban lévő Balatonhenye, belterület 104. hrsz.-ú kivett beépítetlen terület művelési ágú ingatlan ingyenes önkormányzati tulajdonba kerülését támogatom, annak önkormányzati tulajdonba adását kezdeményezem.

A szükséges nyilatkozat határidőben történő megküldéséről gondoskodom.

Balatonhenye, 2021. június 7.

Kulin Miklós György

 polgármester